hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu eu hu hu hu en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
MKKSZ-sztrájk a sajtóban – 2019. márc. 14. (nem teljes) • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
MKKSZ-sztrájk a sajtóban – 2019. márc. 14. (nem teljes)
Elmeszelte a tanársztrájkot a Klebelsberg Központ. Fordulat: reggelre az állam jogszerűtlennek minősítette a pedagógussztrájkot. Azért sztrájkolnak, mert lassan elfogynak az önkormányzati köztisztviselők. MKKSZ: 7500 köztisztviselő sztrájkol országszerte. Elkullogás lett a beígért szakszervezetis flashmobból. “Egyszer mindenkinek elege lesz, és fellázad” – Pécsett is megakadályozták a tanársztrájkot. Leállították a tanársztrájkot – bírósághoz fordul a szakszervezet. Sztrájkolnak a közszolgálati dolgozók – percről-percre a Mércén. Reggel elkezdték, délelőtt már fel is függesztették a szakszervezetek az egynapos sztrájkot, mert állítólag komolyan vették őket. Nem igaz, hogy felfüggesztették a közigazgatási dolgozók sztrájkját. Felvonulást szerveznek a köztisztviselők május 1-re. Május 1-jére haragos felvonulást szervez az MKKSZ. Felvonulást szerveznek a köztisztviselők május 1-jére. Közszolgálati sztrájk: bejelentették, hogy haragos felvonulást szerveznek. Szolidaritását fejezi ki a MASZSZ a jogaik csorbítása miatt munkabeszüntetéssel tiltakozó köztisztviselők iránt.
Elmeszelte a tanársztrájkot a Klebelsberg Központ
(2019.03.14 09:56)A Pedagógusok Demokratikus Szakszervezete és az iskolafenntartó is bírósághoz fordul. Csütörtökön reggel háromnegyed nyolckor, vagyis 15 perccel a szolidaritási sztrájk megkezdése előtt kaptak e-mailt a Pedagógusok Demokratikus Szakszervezete (PDSZ) munkatársai az állami iskolafenntartó Klebelsberg Központtól (KK), hogy jogellenesnek tartják az eredetileg délelőttre szervezett szolidaritási sztrájkjukat, amivel a közszféra dolgozóinak sztrájkjához szerettek volna csatlakozni. (Demonstráló tantestületi fotóval illusztrált: Bp., Kölcsey Gimn.- Szerk.)
Fordulat: reggelre az állam jogszerűtlennek minősítette a pedagógussztrájkot
Az együttműködés törvényi kötelezettségét a szakszervezet szerint megszegve blokkolta le végül a Klebelsberg Központ a pedagógussztrájkot, de pár helyen voltak sztrájkoló tanárok.
Azért sztrájkolnak, mert lassan elfogynak az önkormányzati köztisztviselők
(2019.03.14 10:49Csak a halaszthatatlan ügyeket intézik ma a sztrájkoló polgármesteri hivatalokban. Az emberi helytállás próbájának nevezte a mai köztisztviselői sztrájkot a Magyar Köztisztviselők, Közalkalmazottak és Közszolgálatban Dolgozók Szakszervezetének (MKKSZ) elnöke a XV. kerületi önkormányzat dísztermében tartott „munkaértekezlet” résztvevői előtt. Boros Péterné ismertette, hogy a 17 ezer érintett önkormányzati tisztviselőből ma 7500 nem vette fel a munkát, mások szabadságra mentek a hosszú hétvége előtt, de az önkormányzati szövetségekkel folytatott párbeszéd alapján egyértelmű, hogy a szakma egésze egyetért az immár hatodszor megfogalmazott sztrájkkövetelésekkel. (Bp., XV. ker. önkormányzati fotók.- Szerk.)
MKKSZ: 7500 köztisztviselő sztrájkol országszerte
(2019.03.14. 10:57)7500 köztisztviselő vesz részt a Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ) által meghirdetett csütörtöki sztrájkban – közölte az érdekképviselet elnöke, a főváros XV. kerületének önkormányzatánál elindítva a munkabeszüntetést. Boros Péterné az önkormányzati hivatal apparátusi értekezletén kiemelte: egy társadalom működésének fontos eleme, ha az ország hajtóerejét jelentő dolgozók élnek demokratikus jogaikkal. Hozzátette: fel kívánják hívni a kormányzat figyelmét arra a tarthatatlan helyzetre, hogy 11 éve nem emelkedett a köztisztviselői illetményalap.  A szakszervezeti vezető emlékeztetett: az elmúlt időszakban állami forrásból nem, csak a gazdagabb, vagyis nagyobb adóbevétellel rendelkező önkormányzatok által a szolidaritási alapba befizetett források nyomán emelkedhetett a köztisztviselők jövedelme. Mára eljutottunk oda, hogy az önkormányzatok egymást finanszírozzák – figyelmeztetett Boros Péterné, hozzáfűzve: ezen a helyzeten csak a munkavállalók szervezett fellépése, vagyis a szakszervezeti összefogás változtathat. Kordás László, a Magyar Szakszervezeti Szövetség elnöke az értekezleten azt hangsúlyozta, hogyössze kell fogniuk a közszférában és a versenyszférában működő szakszervezeteknek, mert ha nem így tesznek, “leszalámizzák” a munkavállalókat…
Elkullogás lett a beígért szakszervezetis flashmobból
(2019.03.14 11:14)A csütörtöki közszolgálati sztrájk megerősítésének szánta a Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ) a kormányhivatalokba délelőtt időzített flashmobjait: az tagjai a szakszervezet követeléseit olvasták fel az országban több helyen. Már ahol sikerült…Kaposváron, a megyei kormányhivatalban ugyanis az MKKSZ helyi képviselője nagyjából csak a bemutatkozásig jutott, amikor a kormányablak osztályvezetője közbelépett és behívta a szobájába tárgyalni. A hivatali dolgozóknak, illetve a megannyi ügyfélnek fogalma sem lehetett, mi történik, és persze semmit sem hallottak a beszélgetésből, melynek végén a szakszervezetis kijött, és a követelések felolvasása nélkül elköszönt. Mivel flashmobját élőzte az interneten, a felvételből kiderült, az osztályvezető…(A cikkben kaposvári video – felvétel van beágyazva. – Szerk.)
“Egyszer mindenkinek elege lesz, és fellázad” – Pécsett is megakadályozták a tanársztrájkot
(2019.03.14 12:38) Pécsett az ellenzéki pártok és az érdekképviseletek forgalomlassító autós vonulással tiltakoztak a rabszolgatörvénynek nevezett jogszabály ellen. A pedagógusok szolidaritási sztrájkja nem jött össze…A város főútjain 20 kilométeres sebességgel végiggördült 26 felzászlózott személyautó, s a rendőri felvezetéssel cammogó konvoj leparkolt az uránvárosi kormányhivatal közelében. Ott kiszálltak a tüntetők autójukból (mindössze huszonöten maradtak, s többségük nyugdíjaskorú volt), és felolvasták a Magyar Köztisztviselők, Közalkalmazottak és Közszolgálatban Dolgozók Szakszervezetének (MKKSZ) 12 pontos követelését. A szónok hangját el-elnyomta egy, a demonstrációtól 50 méterre dolgozó aszfaltaprító gép ritmusos harákolása…
Leállították a tanársztrájkot – bírósághoz fordul a szakszervezet
(2019. MÁRCIUS 14. 11:58)Megakadályozta a minisztérium a munkabeszüntetést. Mind a négy tankerületben leállította reggel a pedagógusok sztrájkját a tankerület vezetése, ahol sikerült megállapodni a sztrájk feltételeiről – közölte az Index-szel a Pedagógusok Szakszervezete (PDSZ).
Sztrájkolnak a közszolgálati dolgozók – percről-percre a Mércén
Közszolgálati dolgozók sztrájkolnak ma. A szolidaritási tanársztrájkot a PDSZ szervezte, azonban a tankerületek az utolsó pillanatban megtámadták a megállapodásokat. A közszolgálati dolgozók az MKKSZ szervezésében a Parlamenthez vonulnak 11 órakor. A közszolgálati dolgozók a bérek rendezése és a növekvő túlórák miatt lépnek sztrájkba. (Közvetítés a Kossuth térről, a sajtótájékoztatóról! – Szerk.)
Reggel elkezdték, délelőtt már fel is függesztették a szakszervezetek az egynapos sztrájkot, mert állítólag komolyan vették őket
(2019. MÁRCIUS 14. 12:36 ) Pár órával azután, hogy csütörtök reggel a rákospalotai önkormányzati hivatalban bejelentették az országos sztrájk kezdetét, fel is függesztette a munkabeszüntetést a Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ). Ezt a Kossuth téren jelentették be az érdekképviselet vezetői, mert állításuk szerint az Emberi Erőforrások Minisztériumával folytatott tárgyalásaik alapján a minisztérium komolyan vette a követeléseiket. Azt viszont hozzátették, hogy fenntartják a sztrájkkészültséget. Azonban annak fényében, hogy nem sok önkormányzatnál csatlakoztak a sztrájkhoz, illetve a szociális dolgozók végül nem szüntették be a munkát, a pedagógusoknak pedig megtiltották a sztrájkot, aligha van mitől tartania a humántárcának.
Nem igaz, hogy felfüggesztették a közigazgatási dolgozók sztrájkját
(ma 13:28 )A Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ) ma délelőtti sajtótájékoztatója után több helyen is megjelent a sajtóban, hogy a szakszervezet felfüggesztette a sztrájkot, miután a kormányzat „komolyan vette” a sztrájköveteléseket. A probléma csak az, hogy ez nem igaz. A sajtótájékoztatón valóban volt szó egy felfüggesztett sztrájkról, ám ez a szociális ágazatban dolgozók sztrájkja, amelyet utolsó pillanatban függesztett fel a Szociális Ágazatban Dolgozók Szakszervezete és az MKKSZ – a kormányzattal folytatott tegnapi tárgyalások után. Erről beszélt a mai sajtótájékoztatón Boros Péterné, ám arról nem, hogy a közigazgatásban dolgozók mai EGÉSZ NAPOS sztrájkja felfüggesztésre került volna. A felfüggesztésről szóló sajtóhírek megjelenése után telefonon kerestük is Boros Péternét, aki megerősítette értelmezésünket: szó sincs felfüggesztésről, csupán félreértés okozhatta az erről szóló cikket…
Felvonulást szerveznek a köztisztviselők május 1-re
Felvonulást szervez május 1-re a Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ) – jelentette be a szakszervezet elnöke csütörtökön a fővárosi Kossuth téren tartott sajtótájékoztatón. Boros Péterné elmondta: országszerte 7500-an vesznek részt az önkormányzati köztisztviselők és a kormányzati igazgatás kormánytisztviselői körében meghirdetett csütörtöki sztrájkjukban. Közölte, a legtöbben az önkormányzati dolgozók közül sztrájkolnak, kevesebben csatlakoztak a központi közigazgatásban dolgozók közül…
Május 1-jére haragos felvonulást szervez az MKKSZ
(2019-03-14 12:34:00 )Felvonulást szervez május 1-jére a Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ) – jelentette be a szakszervezet elnöke csütörtökön a fővárosi Kossuth téren tartott sajtótájékoztatóján.
Felvonulást szerveznek a köztisztviselők május 1-jére
(2019. március. 14. 12:26)Kossuth téri sajtótájékoztatójukon jelentették be. Felvonulást szervez május 1-jére a Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ). Az érdekképviselet elnöke, Boros Péterné elmondta: országszerte 7500-an vesznek részt az önkormányzati köztisztviselők és a kormányzati igazgatás kormánytisztviselői körében meghirdetett csütörtöki sztrájkjukban. A sztrájkkal a munkavállalók és a munkabeszüntetéssel szolidáris dolgozók kifejezték akaratukat, hogy támogatják a szakszervezet 12 pontos sztrájkkövetelését, a szakszervezetnek pedig ezek után az a dolga, hogy “a teljesítésig vigyék ezt az akaratot” – jelentette ki. A 444 közben azt írja, hogy a szakszervezet felfüggesztette a munkabeszüntetést, mert az Emberi Erőforrások Minisztériumával folytatott tárgyalásaik sikerrel zárultak, de továbbra is sztrájkkészültségben maradnak. Lapunknak fél kettő előtt sikerült elérnie Boros Péternét, aki annyit közölt: nem függesztették fel a sztrájkot….
Közszolgálati sztrájk: bejelentették, hogy haragos felvonulást szerveznek
(ma 12:58)Felvonulást szervez május 1-jére a Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ) – jelentette be a szakszervezet elnöke csütörtökön a fővárosi Kossuth téren tartott sajtótájékoztatóján.
Szolidaritását fejezi ki a MASZSZ a jogaik csorbítása miatt munkabeszüntetéssel tiltakozó köztisztviselők iránt
(2019.03.14. 13:24)Szolidaritását fejezi ki a Magyar Szakszervezeti Szövetség (MASZSZ) a jogaik csorbítása miatt munkabeszüntetéssel tiltakozó köztisztviselők iránt. A konföderáció elfogadhatatlannak tartja, hogy a kormányzati igazgatásról szóló törvény március 1-jei hatályba lépésével a közszolgálatban foglalkoztatottak szabadságának mértékét érdemi egyeztetés nélkül csökkentették, azzal pedig, hogy az ebédidő már nem a munkaidő része, havi mintegy tíz órával többet kell az érintetteknek a munkahelyükön tölteniük…
OKSZ az MKKSZ-SZÁD mellett
Az Országos Közszolgálati Sztrájkbizottság (OKSZ) mai ülésén áttekintette az MKKSZ-SZÁD 2019. március 14-ére tervezett akcióinak tervét s támogatásáról biztosítja a meghirdetett célokat, törekvéseket, a tisztességtelen, megalázó bérhelyzet javításáért megfogalmazott követeléseket….
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.